2060 
2065 
2070 
2075 
2080 
2085 
2090 
2095 
BEKKER: 
eil arbres est sı engignies 
que tos tans est de flors cargies. 
quant li amirals veut coisir 
des puceles c’on fait venir 
au ruissel de la fontenele, 
dont de fin or est la grauele. 
quant passer doiuent le canal 
qui fais est d’or et de cristal, 
outre en vont ordeneement; 
et au passer moult gentement — 
et A sa gent i fait entendre — 
grant meruelle i puet on aprendre: 
car quant il i passe pucele, 
lors est li eue clere et bele. 
au trespasser de feme eue 
l’eue en est lu&s tote meue. 
oir po&s moult grant merueille, 
A cui nule ne s’apareille. 
cele qui puet estre prouee, 
desfaite est et en fu ietee. 
apres les fait totes passer 
desous l’arbre por arester, 
por bien sauoir la quele ara, 
cele sor cui la flors carra. 
li arbres est de tel maniere: 
sor cui karra la flors premiere, 
en es le pas iert coronee 
et dame du pais clamee. 
sel nocioit ä grant honor, 
et si l’amoit comme söissor 
desiı a l’an que jou ai dit; 
adont le viole et ocit. 
et se il a o soi pucele 
qu'il miex aime et soit plus bele, 
sor li fait par encantement 
la flor cair ä son talent. 
d’ui en un mois li jors sera 
que ses barons assanlera, 
tot icil qui sont de sa geste: 
car & cel jor tenra sa feste. 
Blanceflor dist k’adont prendra: 
sor totes autres ciere l’a. 
2100 
2105 
2110 
2115 
2120 
2125 
2130 
2135 
2140 
es sept vins n’a si bele flor; 
por cou le veut prendre & oissor. 
il desire moult son seruise; 
tote sentente a en li mise. 
le terme het qui tant demeure; 
ja ne cuide que viegne l’eure.” 
Floires respont “sire, merci. 
dont sui jou mors, s’il est ensi: 
car s’est espouse l’amirail, 
dont sai bien k’A estros i fail. 
Daires, biaus ostes, que ferai? 
par mon cief, calenge i metrai. 
et moi k’en caut se perc ma vie, 
quant jou perdu arai mamie?” 
Daires respont “puisque jou voi 
k’en vostre cuer a tel effroi 
que vous ne caut de vostre vie, 
se le perd&s por vostre amie, 
or m’escoutes: si vous dirai 
le millor consel que jou saı. 
demain ir@s droit a la tor 
con se fuissies engigneor. 
quans pies est lee mesures, 
a la hautor garde prendes. 
li portiers a le cuer felon: 
sempres vous metra & araison, 
et vous par engien respondes 
que contrefaire le uoles, 
quant vous ser&s en vostre terre; 
car n’i venistes por el querre. 
puet estre ä vous s’acointera. 
des esk@s A vous juera: 
car il moult volentiers i juie, 
quant trueue A cui moult se deduie. 
et vous en vostre mance ares 
cent onces d’or que porteres. 
mais sans auoir n’ı al@s mie, 
si con vous ames vostre vie: 
car A engien, si con j’espoir, 
le deceur@s par vostre auoir. 
se gaaignies, tout li rendes, 
et vos cent onces li donds. 
